આપણે ઘણીવાર ધ્યાન અને મેડિટેશન વિષે સાંભળીએ છીએ, મેડિટેશનના અનેક ફાયદા છે તે જાણીએ છીએ. પરંતુ મેડિટેશન કરવું આજ સુધી ઘણાને તકલીફભર્યું કે પડકારજનક પણ લાગતું હશે. આજે અહી મેડિટેશનની સૌથી વધુ વપરાતી પદ્ધતિઓ વર્ણવી છે. મેડિટેશનની સૌથી સરળ પદ્ધતિઓનો એક જ પડકાર છે, તે છે તમારે ફક્ત આઠ મિનીટ, વિના બ્રેક, રોજ એક સ્થળે મેડિટેશનનો અભ્યાસ કરવાનો છે. જે તમને સાચી શાંતિની સાથે, મનની સ્થિરતા, એકાગ્રતા, ઉત્તમ યાદશક્તિ, નોર્મલ બ્લડપ્રેશર અને જીવનનો સાચો અનુભવ પણ આપશે. તમે પોતાનામાં સ્થિર થશો, તમે જાણશો કે આનંદ એ અનુભવની વસ્તુ છે. મેડીટેશન પણ અનુભવની જ વસ્તુ છે. બીજા કાર્યોમાં આપણે પુસ્તકિયા જ્ઞાનનો ઉપયોગ કરીએ છે, મેડીટેશનમાં થોડી સમજણ સાથે અને અપાર આનંદ છે. હા, આ સાચી શાંતિ અને સુખ માટે તમારે આઠ મિનિટ વિના રુકાવટ રોજ નિશ્ચિત સમયે બેસવું પડશે તે જ એક પાયાની શરત છે.